

Ikt.sz.: H/705-9/2021. Előterjesztés száma: **122/2021.**

**ELŐTERJESZTÉS**

a Képviselő-testület ***2021. október 28.-i*** rendes, nyilvános ülésére

|  |  |
| --- | --- |
| **Előterjesztés tárgya:** | **A kialakítani tervezett Szada 2549/71 hrsz.-ú közterület önkormányzati tulajdonba vétele** |
| **Előterjesztő:** | Pintér Lajos polgármester |  |
| **Előkészítette:** | Villányiné Szüki Anitaműszaki ügyintéző |  |
| **Szakmai szempontból ellenőrizte:** | Szabóné Molnár Krisztinaműszaki osztályvezető |  |
| **Pénzügyi szempontból ellenőrizte:** | Vargáné Kurfis Erika pénzügyi osztályvezető |  |
| **Jogi, törvényességi szempontból ellenőrizte:** | Dr. Jenei László Andrástörvényességi szakreferens |  |
| **Törvényességért felelős:** | Dr. Finta Béla jegyző |  |
| **Tárgyalja:** | Pénzügyi Bizottság, Településfejlesztési és Környezetvédelmi Bizottság |
| **Egyeztetve, tájékoztatva:** |  |
| **Javasolt meghívott:** | Ajánlattevő |
| **Az elfogadásához szükséges szavazattöbbség:** | minősített szavazattöbbség  |
| **Az előterjesztés zárt kezelését kérjük** | igen nem |

**VEZETŐI ÖSSZEFOGLALÓ**

A 2549/67 hrsz-ú ingatlan tulajdonosa megkereste Önkormányzatunkat, tárgyi ingatlan megosztását követő, tulajdonjogi rendezése ügyében. A tulajdonjog rendezéséhez a változási vázrajzot elkészítette, amelyhez kéri hozzájárulásunkat és csatolta szerződés-tervezetét. *(1. sz. melléklet)*



A változási vázrajz értelmében, a telekalakítási eljárást követően kialakuló 2549/71 hrsz.-ú kivett közterület megnevezésű és művelési ágú ingatlant az Önkormányzat tulajdonába kívánja térítésmentesen átadni. Teszi ezt arra való hivatkozással, hogy *közterület* a közhasználatra szolgáló minden olyan **állami vagy önkormányzati tulajdonban álló földterület lehet**, amelyet a rendeltetésének megfelelően bárki használhat, és az ingatlan-nyilvántartás ekként tart nyilván.

Fentiek miatt a telekalakítást abban az esetben tudja a kérelmező véghez vinni, ha az állam vagy az önkormányzat a kialakuló 1528 m2 nagyságú ingatlant átveszi.

Az alábbi helyszínrajzon a tervezett telekalakítás látható.



Felhívom a Tisztelt Képviselő Testület figyelmét arra, hogy a tárgyi ingatlan átvétele nem veszélyeztetheti a kötelező önkormányzati feladatok ellátását, így a döntés meghozatalánál figyelembe kell venni, hogy a felajánlott ingatlan tulajdonjogának átvétele esetén az átvett közterület kezelésével kapcsolatos felelősség és feladatok, valamint költségek (közvilágítás, csapadékvíz elvezetés kiépítése, útépítés, karbantartás stb.) a közterület tulajdonjogával együtt kerülne át az Önkormányzathoz.

**Melléklet:**

1. sz. melléklet: kérelem + ahhoz tartozó megállapodás-tervezet

A fentiek alapján az alábbi határozati javaslatot terjesztjük a Tisztelt Képviselő-testület elé.

**…/2021.(X.28.) KT-határozat**

Szada Nagyközség Önkormányzatának Képviselő-testülete a 122/2021. sz. előterjesztés 1. sz. melléklete szerinti kérelem szerint kialakítandó 2549/71 hrsz-ú ingatlan tulajdonjogát nem kívánja megszerezni. A döntésről az Ajánlattevőt írásban értesíteni kell.

Határidő: azonnal

Felelős: polgármester